**összefoglaló**

Az előterjesztést a 2019. április 3-ai OHÜB ülés első olvasatban megtárgyalta, majd többségi szavazással – az OHÜB-ön elhangzottak figyelembe vételével módosított anyagot – a Karok részére megküldhetőnek tartotta.

A HKR, a 6. melléklete szerinti Felvételi Szabályzat és a 7. melléklete szerinti duális képzésre vonatkozó szabályzat tartalmaznak – egyes formai módosítások mellett – a fenti egyeztetés során megfogalmazott, valamint az Oktatási Igazgatósághoz az ezt megelőző HKR módosítást követően eljuttatott, vagy azóta tapasztalt pontosítási, kiegészítési igényeket.

A Doktori Szabályzat technikai módosítás, tekintettel arra, hogy azt az EDT már korábban elfogadta, de az előző OHÜB ülés és a Szenátus nem tárgyalta, így annak Szenátus elé terjesztése miatt indokolt szerepeltetni jelen előterjesztésben.

Mellékletek:

1. sz. melléklet: A HKR módosításhoz összehasonlító táblázat és indokolás
2. sz. melléklet: A Felvételi Szabályzat módosításához összehasonlító táblázat és indokolás
3. sz. melléklet: A Doktori Szabályzat módosításához összehasonlító táblázat és indokolás
4. sz. melléklet: A duális képzésre vonatkozó sajátos rendelkezések módosításához összehasonlító táblázat és indokolás

*1. sz. melléklet*

**Segédlet az eredeti szöveg és a módosítási javaslat összehasonlításához**

**AZ ELTE SZMSZ II. KÖTET, A HALLGATÓI KÖVETELMÉNYRENDSZER MÓDOSÍTÁSA**

*(kiemelések magyarázata: aláhúzott és bold - új szövegrész, vagy a kihúzásra javasolt szövegrész visszahelyezése; áthúzott – törölni javasoljuk;)*

|  |  |  |
| --- | --- | --- |
| **JELENLEG HATÁLYOS** | **MÓDOSÍTÁSI JAVASLAT** | **INDOKOLÁS** |
| 1. § (3) Azon hallgatókra, akik a tanulmányaikat a Nyugat-magyarországi Egyetemen vagy jogelődjein (a továbbiakban: NYME) kezdték meg, és hallgatói jogviszonyuk az NYME és az ELTE közötti jogutódlás következtében jött létre, a 2017. február 1-je előtt megkezdett képzésük tekintetében a jelen Szabályzat rendelkezéseit a XIII/A. fejezetben meghatározott eltérésekkel kell alkalmazni. | 1. § (3) Azon hallgatókra, akik a tanulmányaikat a Nyugat-magyarországi Egyetemen vagy jogelődjein (a továbbiakban: NYME) kezdték meg, és hallgatói jogviszonyuk az NYME és az ELTE közötti jogutódlás következtében jött létre, a 2017. február 1-je előtt megkezdett képzésük tekintetében a jelen Szabályzat rendelkezéseit a ~~XIII/A.~~ **XII/A.** fejezetben meghatározott eltérésekkel kell alkalmazni. | Technikai pontosítás. |
| 4. § (2) A jelen Szabályzat alkalmazásában*39. konzultáció*: Nftv. 108. § 23. konzultáció: a felsőoktatási intézmény oktatója által a hallgató részére biztosított személyes megbeszélés; | 4. § (2) A jelen Szabályzat alkalmazásában*39. konzultáció:* Nftv. 108. § 23. konzultáció: a felsőoktatási intézmény oktatója által a hallgató részére biztosított személyes megbeszélés**, ideértve az elektronikus úton történő kommunikációt is**; | Technikai pontosítás: az Nftv. 2018. évi XC. törvénnyel való módosításának átvezetése. |
| 4. § (2) A jelen Szabályzat alkalmazásában*49.* (…)*versenyjelentkezés:* a rangsorolásos kurzusfelvételi időszakot követő péntektől a következő hét, a szorgalmi időszak első hetének végéig tart, ebben az időszakban a kurzusfelvétel a rangsor pontszámától függetlenül, a jelentkezés időrendjében történik; | 4. § (2) A jelen Szabályzat alkalmazásában*49.* (…)*versenyjelentkezés:* a rangsorolásos kurzusfelvételi időszakot követő péntektől a következő hét, a szorgalmi időszak első ~~hetének végéig~~ **hete péntekéig** tart, ebben az időszakban a kurzusfelvétel a rangsor pontszámától függetlenül, a jelentkezés időrendjében történik; | A gyakorlatban bevált időszakhoz javasolt igazítani a szabályozást. |
| 4. § (2) A jelen Szabályzat alkalmazásában*65/A. önköltséges képzés:* a) az a 2012 szeptemberében, valamint azt követően önköltséges formában megkezdett képzés, amely nem vált magyar állami (rész)ösztöndíjassá; b) az a 2012 szeptemberében, valamint azt követően megkezdett képzés, amely önköltséges formába került átsorolásra; | 4. § (2) A jelen Szabályzat alkalmazásában*65/A. önköltséges képzés:* a) az a 2012 szeptemberében, valamint azt követően önköltséges formában megkezdett képzés, amely nem vált magyar állami (rész)ösztöndíjassá; b) az a 2012 szeptemberében, valamint azt követően megkezdett képzés, amely önköltséges formába került átsorolásra;**c) a jogszabály alapján csak önköltséges formában végezhető képzés (ide értve a Stipendium Hungaricum és a Keresztény Fiataloknak szóló ösztöndíjprogramban részt vevőknek nyújtott képzést is);** | A csak önköltséges képzésben hirdethető képzéseket a jogszabályi rendelkezések alapján lehet azonosítani (pl. részismereti képzés, szakirányú továbbképzés stb.), ugyanakkor fontos tudatosítani, hogy bár egyes képzések esetén az állam támogatást nyújt, de a hallgató nem lesz magyar állami ösztöndíjas, a rá vonatkozó szabályok alapján önköltségesként vehetnek részt a képzésben.  |
| 4. § (2) A jelen Szabályzat alkalmazásában*71. regisztrációs időszak:* az Elektronikus Tanulmányi Rendszerben a regisztrációra, illetőleg a hallgatói jogviszony szüneteltetésének bejelentésére rendelkezésre álló időtartam, ami a tárgyfélévet megelőző félév vizsgaidőszaka negyedik hetének kezdetétől a tárgyfélév szorgalmi időszaka előtti napig tart. Ebben az időszakban a tárgyfélévi tanulmányi kötelezettségekkel kapcsolatban kizárólag kurzusjelentkezéseket, időpont-egyeztetéseket lehet lebonyolítani. | 4. § (2) A jelen Szabályzat alkalmazásában*71. regisztrációs időszak:* az Elektronikus Tanulmányi Rendszerben a regisztrációra, illetőleg a hallgatói jogviszony szüneteltetésének bejelentésére rendelkezésre álló időtartam, ami a tárgyfélévet megelőző félév vizsgaidőszaka ~~negyedik hetének kezdetétől~~ **első napját megelőző naptól** a tárgyfélév szorgalmi időszaka előtti napig tart. Ebben az időszakban a tárgyfélévi tanulmányi kötelezettségekkel kapcsolatban kizárólag kurzusjelentkezéseket, időpont-egyeztetéseket lehet lebonyolítani. | A gyakorlatban évek óta visszamenőlegesen a módosítás szerint valósul meg az ütemezés, ennek szabályozási követésére irányul a módosítás. |
| 28. § (5) A három hónapot elérő vagy azt meghaladó ideig külföldi felsőoktatási intézményben ösztöndíj keretében résztanulmányokat folytató hallgató által a külföldi felsőoktatási intézményben teljesített kurzust – amennyiben az a mintatanterve szerinti tárgynak nem ismerhető el – legalább két kredit értékben szabadon választható tanegységként kell elismerni. | 28. § (5) A három hónapot elérő vagy azt meghaladó ideig külföldi felsőoktatási intézményben ösztöndíj keretében résztanulmányokat folytató hallgató által a külföldi felsőoktatási intézményben teljesített kurzust – amennyiben az a mintatanterve szerinti tárgynak nem ismerhető el – legalább két kredit értékben szabadon választható tanegységként kell elismerni.**(6) A Campus Mundi program keretében teljesített legalább két hónapot elérő külföldi szakmai gyakorlatot legalább tizenöt kredit értékben el kell ismerni.[[1]](#footnote-1)** | A külföldi szakmai gyakorlatra a Campus Mundi keretein belül lehet pályázni, amelynek pályázati kiírásában a gyakorlat időtartama 3-5 hónap. Abban az esetben pályázható kevesebb, mint 3 hónap, ha a hallgató külföldi szakmai gyakorlat teljesítéséért itthoni tanulmányaiba beszámítanak 15 kreditet. Az intézményi engedély a kiutazásra tehát ezzel a feltétellel írható alá. Ennek megerősítését szolgálja a javaslat. A rendelkezés a 2019/2020. tanévtől alkalmazandó. |
| 34. § (7) A kreditátviteli eljárásban teljesítettként elismert tanulmányi egységek együttes kreditértéke – a jelen Szabályzat 51. § (6) bekezdésében megfogalmazottakat kivéve – nem lehet több az adott szak (ideértve a doktori képzést is) tantervi követelményeiben meghatározott, a diploma megszerzéséhez szükséges összkreditérték 50%-ánál. Ettől szakterületi azonosság esetén a dékán egyetértésével el lehet térni, azzal a megkötéssel, hogy a hallgató az adott képzésben a végbizonyítvány megszerzéséhez az Egyetemen legalább a képzés kreditértékének harmadát köteles teljesíteni. | 34. § (7) A kreditátviteli eljárásban teljesítettként elismert tanulmányi egységek együttes kreditértéke – a jelen Szabályzat 51. § (6) bekezdésében megfogalmazottakat kivéve – nem lehet több az adott szak ~~(ideértve a doktori képzést is)~~ tantervi követelményeiben meghatározott, a diploma megszerzéséhez szükséges összkreditérték 50%-ánál. Ettől szakterületi azonosság esetén a dékán egyetértésével el lehet térni, azzal a megkötéssel, hogy a hallgató az adott képzésben a végbizonyítvány megszerzéséhez az Egyetemen legalább a képzés kreditértékének harmadát köteles teljesíteni. | Az Nftv. változások alapján törlendő szabály, mivel a doktori képzésre már nem alkalmazandó az egyharmados szabály |
| 34. § (11) A kreditátviteli bizottság döntéséhez szükség esetén kikérheti az érintett szakterület véleményét. A bizottság által elfogadott tárgyakat elismert voltát a TH az Elektronikus Tanulmányi Rendszerben megfelelően rögzíti. | 34. § (11) A kreditátviteli bizottság döntéséhez szükség esetén kikérheti az érintett szakterület véleményét. A bizottság által elfogadott tárgyak~~at elismert voltát~~ **elismerését** a TH az Elektronikus Tanulmányi Rendszerben megfelelően rögzíti. | Technikai pontosítás. |
| 34/A. § (1) Amennyiben az osztatlan kétszakos tanárképzésben a közismereti tanárszakon általános és középiskolai szakképzettség is szerezhető, a hallgató a közös képzési szakasz elvégzésének félévében, de legkésőbb a hatodik aktív félévében, a vizsgaidőszak második hetének végéig választhat, hogy általános iskolai tanári szakképzettséget vagy középiskolai tanári szakképzettséget kíván szerezni. A tanári szakképzettség a jelen bekezdés keretei közötti megválasztása nem minősül képzésváltásnak. A választást követően egy alkalommal lehetőséget kell biztosítani a hallgató számára, hogy döntését megváltoztathassa.  | 34/A. § (1) Amennyiben az osztatlan kétszakos tanárképzésben a közismereti tanárszakon általános és középiskolai szakképzettség is szerezhető, a hallgató a ~~közös képzési szakasz elvégzésének félévében, de legkésőbb a hatodik aktív félévében, a vizsgaidőszak második hetének végéig~~ ~~választhat~~ **beiratkozáskor választ**, hogy általános iskolai tanári szakképzettséget vagy középiskolai tanári szakképzettséget kíván szerezni. A tanári szakképzettség ~~a jelen bekezdés keretei közötti~~ **beiratkozáskori** megválasztása nem minősül **a 34/B. § szerinti** képzésváltásnak. Ezt követően egy alkalommal lehetőséget kell biztosítani a hallgató számára, hogy képzése során a döntését megváltoztathassa. **A képzés során történő választásra legkésőbb a hatodik aktív félévben a vizsgaidőszak második hetének végéig van lehetőség. Ez a választás a 34/B. § szerinti képzésváltásnak minősül.[[2]](#footnote-2)** | A TTT által elfogadott szakképzettségválasztás HKR-ben való átvezetése.A rendelkezés a 2019/2020. tanévtől alkalmazandó. |
| 34/B. § (1) A képzésváltás körébe tartoznak a következő esetek: – szakváltás, – doktori képzésben a doktori program váltása, – osztatlan, kétszakos tanárképzés esetén az egyik szak megváltoztatása egy másik tanárszakra, – osztatlan tanárképzés esetén alapképzési szakra váltás, illetőleg – alapképzési szakról osztatlan, kétszakos tanárképzésre váltás. | 34/B. § (1) A képzésváltás körébe tartoznak a következő esetek: – szakváltás, – doktori képzésben a doktori program váltása, – osztatlan, kétszakos tanárképzés esetén az egyik szak megváltoztatása egy másik tanárszakra, **– osztatlan tanárképzés esetén az általános iskolai és középiskolai tanári szakképzettség képzés során történő választása,[[3]](#footnote-3)**– osztatlan tanárképzés esetén alapképzési szakra váltás, illetőleg – alapképzési szakról osztatlan, kétszakos tanárképzésre váltás. | A 34/A. §-sal koherens módosítás.A rendelkezés a 2019/2020. tanévtől alkalmazandó. |
| 34/B. § (3) A benyújtandó dokumentumok kivételével a képzésváltásra valamint a képzési helyszín megváltoztatására a jelen szabályzatban szakaszban foglalt eltérésekkel az átvétel szabályait kell alkalmazni. | 34/B. § (3) A benyújtandó dokumentumok kivételével a képzésváltásra valamint a képzési helyszín megváltoztatására a jelen szabályzatban ~~szakaszban~~ foglalt eltérésekkel az átvétel szabályait kell alkalmazni. | Technikai pontosítás. |
| 37. § (6) Az Ftv. szerinti, kifutó tanári mesterképzési szakra, valamint az Nftv. hatálya alá tartozó tanárszakokra vonatkozóan – a (8) bekezdésben foglalt kivétellel – a Tanárképzési és Tanár-továbbképzési Tanács állapítja meg és teszi közzé az Elektronikus Tanulmányi Rendszer útján az egységes eljárásrendet és határidőket az alábbi ügyekben, és ezekről a tanárképzésben érintett karokat írásban értesíti: a) felvétel,b) alapkarválasztás és -váltás, c) a félév zárásával kapcsolatos feladatok, d) szakdolgozat-leadás és -elbírálás, e) képesítővizsga szervezése. | 37. § (6) Az Ftv. szerinti, kifutó tanári mesterképzési szakra, valamint az Nftv. hatálya alá tartozó tanárszakokra vonatkozóan – a (8) bekezdésben foglalt kivétellel – a Tanárképzési és Tanár-továbbképzési Tanács állapítja meg és teszi közzé az Elektronikus Tanulmányi Rendszer útján az egységes eljárásrendet és határidőket az alábbi ügyekben, és ezekről a tanárképzésben érintett karokat írásban értesíti: a) felvétel,b) alapkarválasztás és -váltás, c) a félév zárásával kapcsolatos feladatok, d) szakdolgozat-leadás és -elbírálás, e) képesítővizsga**, záróvizsga** szervezése. | A módosítás célja a záróvizsgaszervezés, mint a TTT által folytatott feladat bevezetése a szabályozásba. |
| 41. § (2) A korábban megszerzett tanegységek érvényes voltát (a kreditegyenértékűségre vonatkozó szabályok szerint) a szakfelelős véleményére figyelemmel a kreditátviteli bizottság határozza meg. | 41. § (2) A korábban megszerzett tanegységek ~~érvényes voltát (a kreditegyenértékűségre vonatkozó szabályok szerint)~~ a szakfelelős véleményére figyelemmel a kreditátviteli ~~bizottság határozza meg~~  **szabályok szerint ismerhetők el**. | A módosítás célja követendő eljárás egyértelműbb megfogalmazása. |
| 46. § (1) Az Egyetemmel hallgatói jogviszonyban nem álló személy a) a felnőttképzésről szóló 2013. évi LXXVII. törvény hatálya alá tartozó képzések esetében felnőttképzési jogviszonyban, b) a felnőttképzésről szóló 2013. évi LXXVII. törvény hatálya alá nem tartozó képzések, illetve képzési szolgáltatások esetében, melynek keretében az Egyetem biztosítja egy vagy több tanegység, modul teljesítését, egyéb képzési jogviszonyban folytathat tanulmányokat. (2) Az egyéb képzési jogviszonyban olyan modul felvétele nem engedélyezhető, amely valamely szak mintatantervének első féléves tanulmányait fedi le, továbbá e jogviszonyban szak felvétele, oklevél megszerzése nem lehetséges. (3) Az egyéb képzési jogviszonyban képzési szolgáltatásként igénybe venni szándékozott tanulmányi lehetőséggel kapcsolatos kérelmezési, engedélyezési és igazolási eljárásokban – a külföldi hallgatókra vonatkozó külön szabály kivételével – a jelen Szabályzat 44. §-ban foglalt szabályokat kell megfelelően alkalmazni. (4) A tanfolyami jellegű képzések szabályaira a jelen szakaszban foglalt rendelkezéseket kell alkalmazni. Az e képzéseken való részvétel nyilvántartása az Elektronikus Tanulmányi Rendszerbe történik. | 46. § (1) Az Egyetemmel hallgatói jogviszonyban nem álló személy a) a felnőttképzésről szóló 2013. évi LXXVII. törvény hatálya alá tartozó képzések esetében felnőttképzési jogviszonyban, b) a felnőttképzésről szóló 2013. évi LXXVII. törvény hatálya alá nem tartozó képzések, illetve képzési szolgáltatások esetében, melynek keretében az Egyetem biztosítja egy vagy több tanegység, modul teljesítését, egyéb képzési jogviszonyban folytathat tanulmányokat. (2) Az egyéb képzési jogviszonyban olyan modul felvétele nem engedélyezhető, amely valamely szak mintatantervének első féléves tanulmányait fedi le, továbbá e jogviszonyban szak felvétele, oklevél megszerzése nem lehetséges. (3) Az egyéb képzési jogviszonyban képzési szolgáltatásként igénybe venni szándékozott tanulmányi lehetőséggel kapcsolatos kérelmezési, engedélyezési és igazolási eljárásokban – a külföldi hallgatókra vonatkozó külön szabály kivételével – a jelen Szabályzat 44. §-ban foglalt szabályokat kell megfelelően alkalmazni. **(3a) Az egyéb képzési jogviszonyban, vizsgán kibocsátott tanúsítványt, bizonyítványt vagy egyéb záró okiratot a dékán vagy az általa kijelölt személy írja alá. Abban az esetben, ha az egyéb képzési jogviszonyban folytatott képzés, vizsga nem rendelhető karhoz, a záró okiratot az oktatásért felelős rektorhelyettes vagy az által kijelölt személy írja alá.**(4) A tanfolyami jellegű képzések szabályaira a jelen szakaszban foglalt rendelkezéseket kell alkalmazni. Az e képzéseken való részvétel nyilvántartása az Elektronikus Tanulmányi Rendszerbe történik. | A nem oklevéllel záródó képzések, vizsgák kiadmányozására eddig nem volt HKR szabály. Nem indokolt az egyéb jogviszonyban kiadott okiratok rektori szintű aláírása, de fontos, hogy a kar vezetésének tudtával kerüljenek kibocsátásra, így a javaslat a dékáni aláírásra irányul. |
| A HALLGATÓI JOGVISZONY MEGSZŰNÉSENftv. 59. § (1) Megszűnik a hallgatói jogviszony, a) ha a hallgatót másik felsőoktatási intézmény átvette, az átvétel napján, b) ha a hallgató bejelenti, hogy megszünteti a hallgatói jogviszonyát, a bejelentés napján, c) ha a hallgató nem folytathatja tanulmányait magyar állami (rész)ösztöndíjjal támogatott képzésben, és önköltséges képzésben nem kívánja azt folytatni, d) az adott képzési ciklust, illetve a szakirányú továbbképzés, felsőoktatási szakképzés esetén az utolsó képzési időszakot követő első záróvizsga-időszak utolsó napján, e) felsőoktatási szakképzésben, ha a hallgató tanulmányainak folytatására egészségileg alkalmatlanná vált, és a felsőoktatási intézményben nem folyik másik, megfelelő felsőoktatási szakképzés, vagy a hallgató nem kíván továbbtanulni, illetve a továbbtanuláshoz szükséges feltételek hiányában nem tanulhat tovább, a megszüntetés tárgyában hozott döntés véglegessé válásának napján, f) ha a hallgató hallgatói jogviszonyát – fizetési hátralék miatt – a rektor a hallgató eredménytelen felszólítása és a hallgató szociális helyzetének vizsgálata után megszünteti, a megszüntetés tárgyában hozott döntés véglegessé válásának napján, g) a kizárás fegyelmi határozat véglegessé válásának napján, h) ha a hallgatói jogviszony létesítéséhez előírt e törvényben meghatározott feltétel a továbbiakban már nem áll fenn, az ennek tárgyában hozott megszüntető döntés véglegessé válásának napján, i) ha a magyar állami (rész)ösztöndíjjal támogatott képzésben részt vevő hallgató a 48/D. § (2) bekezdés szerinti nyilatkozatát visszavonja és nem vállalja az önköltséges képzésben való részvételt, j) ha a doktorandusz a komplex vizsgát nem teljesíti, a kötelezettség elmulasztásának, illetve sikertelenségének napján, k) a doktori képzésben az abszolutórium megszerzésével, l) a doktori képzés azon nyolcadik féléve végén, amelyre a hallgató bejelentkezett. (2) Az (1) bekezdés d) pontjában foglaltak szerint nem szűnik meg az alapképzésben részt vevő hallgató hallgatói jogviszonya, ha az alapfokozat megszerzését követően a soron következő félévre mesterképzésre felvételt nyert. Nftv. 59. § (5) Amennyiben a hallgatói jogviszony keretében a hallgató ugyanazon intézményben több szakon folytat tanulmányokat, e §-ban foglaltakat azzal az eltéréssel kell alkalmazni, hogy a hallgatói jogviszony megszűnése helyett az adott szakon való tanulmányok nem folytathatók. 50. § | A HALLGATÓI JOGVISZONY MEGSZŰNÉSENftv. 59. § (1) Megszűnik a hallgatói jogviszony, a) ha a hallgatót másik felsőoktatási intézmény átvette, az átvétel napján, b) ha a hallgató bejelenti, hogy megszünteti a hallgatói jogviszonyát, a bejelentés napján, c) ha a hallgató nem folytathatja tanulmányait magyar állami (rész)ösztöndíjjal támogatott képzésben, és önköltséges képzésben nem kívánja azt folytatni, d) ~~az adott képzési ciklust, illetve a szakirányú továbbképzés, felsőoktatási szakképzés esetén az utolsó képzési időszakot követő első záróvizsga-időszak utolsó napján,~~ **azon félév utolsó napján, amelyben a hallgató a végbizonyítványt (abszolutóriumot) megszerezte,**e) felsőoktatási szakképzésben, ha a hallgató tanulmányainak folytatására egészségileg alkalmatlanná vált, és a felsőoktatási intézményben nem folyik másik, megfelelő felsőoktatási szakképzés, vagy a hallgató nem kíván továbbtanulni, illetve a továbbtanuláshoz szükséges feltételek hiányában nem tanulhat tovább, a megszüntetés tárgyában hozott döntés véglegessé válásának napján, f) ha a hallgató hallgatói jogviszonyát – fizetési hátralék miatt – a rektor a hallgató eredménytelen felszólítása és a hallgató szociális helyzetének vizsgálata után megszünteti, a megszüntetés tárgyában hozott döntés véglegessé válásának napján, g) a kizárás fegyelmi határozat véglegessé válásának napján, h) ha a hallgatói jogviszony létesítéséhez előírt e törvényben meghatározott feltétel a továbbiakban már nem áll fenn, az ennek tárgyában hozott megszüntető döntés véglegessé válásának napján, i) ha a magyar állami (rész)ösztöndíjjal támogatott képzésben részt vevő hallgató a 48/D. § (2) bekezdés szerinti nyilatkozatát visszavonja és nem vállalja az önköltséges képzésben való részvételt, j) ha a doktorandusz a komplex vizsgát nem teljesíti, a kötelezettség elmulasztásának, illetve sikertelenségének napján, k) ~~a doktori képzésben az abszolutórium megszerzésével,~~ l) a doktori képzés azon nyolcadik féléve végén, amelyre a hallgató bejelentkezett. (2) ~~Az (1) bekezdés d) pontjában foglaltak szerint nem szűnik meg az alapképzésben részt vevő hallgató hallgatói jogviszonya, ha az alapfokozat megszerzését követően a soron következő félévre mesterképzésre felvételt nyert.~~ Nftv. 59. § (5) Amennyiben a hallgatói jogviszony keretében a hallgató ugyanazon intézményben több szakon folytat tanulmányokat, e §-ban foglaltakat azzal az eltéréssel kell alkalmazni, hogy a hallgatói jogviszony megszűnése helyett az adott szakon való tanulmányok nem folytathatók. 50. § | Az Nftv. 2018. évi XC. törvénnyel való módosításának átvezetése. |
| 65. § (6) Amennyiben az Elektronikus Tanulmányi Rendszerben rögzített érdemjegy nem egyezik meg a vizsgán szerzett érdemjeggyel, vagy annak ellenére, hogy a hallgató vizsgát tett, nem szerepel érdemjegy az Elektronikus Tanulmányi Rendszerben, a hallgató vagy az oktató a vizsgaidőszakot követő 7 napon belül kifogással élhet. E határidő elmulasztása esetén igazolásnak kizárólag akkor van helye, ha a kifogás benyújtását a rendelkezésre álló 7 napos időszak egybefüggően több mint felében orvosi igazolással bizonyított egészségügyi ok akadályozta. Az igazolás benyújtására az akadály elhárulását követő 3 munkanap áll rendelkezésre. A kifogás elbírálását a TH készíti elő. Amennyiben ennek során megállapítja, hogy az megalapozott, saját hatáskörben megteszi a szükséges intézkedést, amennyiben vitatja a kifogásban foglaltakat, azt első fokú érdemi döntéshozatalra a kari Tanulmányi Bizottság részére továbbítja. | 65. § (6) Amennyiben az Elektronikus Tanulmányi Rendszerben rögzített érdemjegy nem egyezik meg a vizsgán szerzett érdemjeggyel, ~~vagy~~  **valamint ha** annak ellenére, hogy a hallgató vizsgát tett, nem szerepel érdemjegy **vagy igazolatlan távollét szerepel** az Elektronikus Tanulmányi Rendszerben, a hallgató vagy az oktató a vizsgaidőszakot követő 7 napon belül kifogással élhet. E határidő elmulasztása esetén igazolásnak kizárólag akkor van helye, ha a kifogás benyújtását a rendelkezésre álló 7 napos időszak egybefüggően több mint felében orvosi igazolással bizonyított egészségügyi ok akadályozta. Az igazolás benyújtására az akadály elhárulását követő 3 munkanap áll rendelkezésre. A kifogás elbírálását a TH készíti elő. Amennyiben ennek során megállapítja, hogy az megalapozott, saját hatáskörben megteszi a szükséges intézkedést, amennyiben vitatja a kifogásban foglaltakat, azt első fokú érdemi döntéshozatalra a kari Tanulmányi Bizottság részére továbbítja. | Jogos felvetés, hogy a tévedésből igazolatlan távollét szereplése a Tanulmányi Rendszerben is kifogásolható legyen. |
| 67. § (9) A vizsgaidőszakban teljesített írásbeli részből (is) álló kollokvium eredményét 8 munkanapon belül kell kihirdetni. | 67. § (9) A vizsgaidőszakban teljesített írásbeli részből (is) álló kollokvium eredményét 8 munkanapon belül kell kihirdetni. **Abban az esetben, ha ez a határidő későbbi, mint a vizsgaidőszakot követő második munkanap, akkor eddig kell az eredményt kihirdetni**. | A 65. § (6) bekezdése szerint „a hallgató vagy az oktató a vizsgaidőszakot követő 7 napon belül kifogással élhet.” Ha azonban a kollokvium eredménye a vizsgaidőszak végén születik meg, az oktatónak 8 munkanapja áll rendelkezésére a rögzítésre. Ezzel a hallgató kifogással élési lehetősége gyakorlatilag megakadályozható. Ezért a vizsgaidőszak végén kialakuló eredmények esetén a rögzítésre rendelkezésre álló időt úgy javasolt megállapítani, hogy a kifogásolási jog ne sérüljön. |
| 84. § (1) Sikeres záróvizsga alapján az Egyetem a hallgató részére – a nyelvvizsgát igazoló okirat bemutatásától számított harminc napon belül – magyar és angol nyelven vagy magyar és latin nyelven, illetve nemzetiségi képzés esetén magyar nyelven és a nemzetiség nyelvén oklevelet ad ki. | 84. § (1) Sikeres záróvizsga alapján az Egyetem a hallgató részére – a nyelvvizsgát igazoló okirat bemutatásától számított harminc napon belül – magyar és angol nyelven ~~vagy magyar és latin nyelven~~, illetve nemzetiségi képzés esetén magyar nyelven és a nemzetiség nyelvén oklevelet ad ki. | Az oklevelek kiadásának gyakorlatából kikopott a magyar-latin nyelven kiállított oklevél (a doktori oklevelekre a Doktori Szabályzatban foglaltakat kell alkalmazni). Ezért javasoljuk ennek törlését. |
| 84. § (4) Az oklevelet a rektor vagy az általa erre kijelölt rektorhelyettes és a dékán vagy az általa kijelölt személy (dékánhelyettes, záróvizsga bizottsági elnök) írja alá. Több záróvizsga-bizottság előtt tett vizsga esetén az egyik bizottság elnöke írja alá az oklevelet. | 84. § (4) Az oklevelet **– a közös képzés kivételével –** ~~a rektor vagy az általa erre kijelölt rektorhelyettes és~~ a dékán vagy **a helyettese** ~~az általa kijelölt személy (dékánhelyettes, záróvizsga bizottsági elnök)~~ írja alá. ~~Több záróvizsga-bizottság előtt tett vizsga esetén az egyik bizottság elnöke írja alá az oklevelet.~~ | A jelenlegi aláírási rendelkezéseknek való megfelelés rendkívül lassúvá teszi az oklevél kiadását, sok esetben a jogszabályi 30 nap alatt való oklevél-kibocsátási határidő akadályát képezi. Az aláírások számának csökkentése ezt az eljárást kívánja könnyebbé, rövidebbé tenni. Az Nftv. nem írja elő kötelezettségként, hogy több aláírója legyen az oklevélnek (ld. 51. § (5) „Az oklevél … tartalmazza … a felsőoktatási intézmény vezetőjének – illetőleg a tanulmányi és vizsgaszabályzatban meghatározott vezetőnek – eredeti aláírását …” |
| 89. § (3) Az Nftv. 85/C. § ac) alpontja szerinti teljesítmény alapú ösztöndíjkénta) tudományos ösztöndíj,b) tanulmányi versenyeken és konferenciákon való részvétel támogatása,c) közéleti ösztöndíj,d) sportösztöndíj,e) kulturális ösztöndíj,f) párhuzamos képzés kompenzációja,g) ERASMUS+ kiegészítő támogatás,h) Jó tanuló, jó sportoló ösztöndíj,i) szakmai ösztöndíj,k) művészeti ösztöndíj | 89. § (3) Az Nftv. 85/C. § ac) alpontja szerinti teljesítmény alapú ösztöndíjkénta) tudományos ösztöndíj,b) tanulmányi versenyeken és konferenciákon való részvétel támogatása,c) közéleti ösztöndíj,d) sportösztöndíj,e) kulturális ösztöndíj,f) párhuzamos képzés kompenzációja,g) ERASMUS+ ~~kiegészítő támogatás~~ **Start**,h) Jó tanuló, jó sportoló ösztöndíj,i) szakmai ösztöndíj,k) művészeti ösztöndíj | Módosul a támogatás neve, mivel a megnevezés hasonlósága miatt a hallgatók ezen támogatást gyakran a Tempus Közalapítvány ERASMUS+ szociális alapú kiegészítő pénzügyi támogatásával azonosnak tekintik. |
| 93. § (3) Az EHÖK részére a (2) bekezdés a) pontja alapján adott támogatást a következő jogcímeken lehet kifizetni:a) tudományos ösztöndíj,b) tanulmányi versenyeken és konferenciákon való részvétel támogatása,c) közéleti ösztöndíj,d) sportösztöndíj,e) kulturális ösztöndíj,f) párhuzamos képzés kompenzációja,g) ERASMUS+ kiegészítő támogatás,h) Jó tanuló, jó sportoló ösztöndíj,i) művészeti ösztöndíj. | 93. § (3) Az EHÖK részére a (2) bekezdés a) pontja alapján adott támogatást a következő jogcímeken lehet kifizetni:a) tudományos ösztöndíj,b) tanulmányi versenyeken és konferenciákon való részvétel támogatása,c) közéleti ösztöndíj,d) sportösztöndíj,e) kulturális ösztöndíj,f) párhuzamos képzés kompenzációja,g) ERASMUS+ ~~kiegészítő támogatás~~ **Start**,h) Jó tanuló, jó sportoló ösztöndíj,i) művészeti ösztöndíj. | Összhangban a 89. § (3) bekezdésével, módosul a támogatás neve. |
| 97. § (4) Tizenkét havi kifizetés esetén a juttatási félévek – az Egyetemi Doktori Szabályzat eltérő rendelkezése esetén ide nem értve a doktori képzést – az alábbiak szerint módosulnak: a) az őszi juttatási félév a szeptember, október, november, december, január és február hónapokat, b) a tavaszi juttatási félév a március, április, május, június, július és augusztus hónapokat foglalja magába. A szeptember-október havi juttatásokat egy összegben, októberben, a többi juttatást az adott hónap 10. napjáig utalja az Egyetem. | 97. § (4) Tizenkét havi kifizetés esetén a juttatási félévek ~~– az Egyetemi Doktori Szabályzat eltérő rendelkezése esetén ide nem értve a doktori képzést –~~ **a hallgatói jogviszony fennállása alatt**az alábbiak szerint módosulnak: a) az őszi juttatási félév a szeptember, október, november, december~~,~~ **és** január ~~és február~~ hónapokat, b) a tavaszi juttatási félév a **február,** március, április, május, június, július és augusztus hónapokat foglalja magába. A szeptember-október havi juttatásokat **– az Egyetemi Doktori Szabályzat eltérő rendelkezése esetén ide nem értve a doktori képzést –** egy összegben, októberben~~,~~**; a február havi juttatásokat legkésőbb 20-áig,** a többi juttatást az adott hónap 10. napjáig utalja az Egyetem. | Az 51/2007. Korm. rendelet 36. § (6) bekezdése értelmében „… A doktori képzésre vonatkozó 12 hónapos juttatás az őszi félév vonatkozásában szeptember 1-től január 31-ig, a tavaszi tanulmányi félév vonatkozásában február 1-től augusztus 31-ig fizethető.” Ennek megfelelően kerül módosításra a rendelkezés. A Stipendium Hungaricum, Fiatal Keresztény ösztöndíjasok esetén is a januárban képzését befejezők esetén a februári ösztöndíjfizetésre ezáltal nem kerül sor, nem keletkezik nehezen behajtható kintlévőség. A februári kifizetéseket a regisztrációk befejezését és a listák összeállítását követően azonnal fizetjük, de az eddigi tapasztalatok alapján többnyire a regisztrációs időszak olyan közel van 10-éhez, hogy ebben a hónapban nem tartható ez a dátum, ugyanakkor a bent lévő hallgatók mielőbbi ösztöndíjhoz jutása miatt még ebben a hónapban megoldható a juttatásfizetés. |
| ERASMUS+ KIEGÉSZÍTŐ TÁMOGATÁS108. § (1) ERASMUS+ kiegészítő támogatást az a hallgató kaphat, aki ERASMUS+ program keretében külföldi résztanulmányokat folytat. A támogatás meghirdetéséről, a pályázati feltételek megállapításáról és odaítéléséről az EHSZÖB gondoskodik. A pályázati feltételeket legkésőbb a beadási határidőt megelőző 30 nappal meg kell alkotni, és az Egyetem (EHÖK) honlapján közzé kell tenni.(2) Az ERASMUS+ kiegészítő támogatás jogcímen kifizetett ösztöndíj összege nem lehet több, mint a megítéléskor érvényes hallgatói normatíva 200%-a. | ERASMUS+ ~~KIEGÉSZÍTŐ TÁMOGATÁS~~ **START**108. § (1) ERASMUS+ ~~kiegészítő~~ **Start** támogatást az a hallgató kaphat, aki ERASMUS+ program keretében külföldi résztanulmányokat folytat. A támogatás meghirdetéséről, a pályázati feltételek megállapításáról és odaítéléséről az EHSZÖB gondoskodik. A pályázati feltételeket legkésőbb a beadási határidőt megelőző 30 nappal meg kell alkotni, és az Egyetem (EHÖK) honlapján közzé kell tenni.(2) Az ERASMUS+ ~~kiegészítő támogatás~~ **Start** jogcímen kifizetett ösztöndíj összege nem lehet több, mint a megítéléskor érvényes hallgatói normatíva 200%-a. | Összhangban a 89. § (3) és 93. § (3) bekezdésével, módosul a támogatás neve. |
| 130. § (1) Az Nftv. 49. § (2) bekezdése szerinti lehetőségen felüli kurzusok felvételéért (beleértve a bármely ok miatt nem teljesített kurzus újbóli felvételét is) a jelen Szabályzat 58. § (4) bekezdése alapján a hallgató a 2012 szeptembere előtt indult képzések tekintetében kreditenként költségtérítést, a 2012 szeptemberében, valamint azt követen indult képzések tekintetében önköltségrészt fizet. A fizetési kötelezettség alól karközi megállapodás alapján nyújtott képzések tekintetében, valamint a Különös részben meghatározott esetben a dékán mentességet adhat.(2) A kreditenkénti költségtérítési díj, valamint az önköltségrész összegét a képzési és fenntartási támogatás képzési időre vetített teljes összege, valamint a képzési és kimeneti követelményekben előírt kreditmennyiség hányadosa alapján a Szenátus állapítja meg.(3) A kreditenkénti költségtérítési díjat, valamint az önköltségrészt attól kezdve kell megfizetni, amikor a hallgató kimerítette a 10 %-nyi külön költségtérítés/önköltség, illetve térítési díj fizetés nélküli keretét.(4) A tanulmányaikat 2006. szeptember 1-je előtt, államilag finanszírozott képzésben megkezdett hallgatók tekintetében a) attól a hallgatótól szedhető költségtérítés, akinek az államilag támogatott képzésre beiratkozott féléveinek száma meghaladja a képzési és kimeneti követelményekben előírt képzési időt; b) a hallgatók a költségtérítés megfizetésével nem kerülhetnek hátrányosabb helyzetbe, mint a korábbi kari szabályozás szerinti díjfizetés esetében lennének. A Különös részben e bekezdésben foglalt szabálytól el lehet térni. (5) A 100 %-os keret terhére számolandó minden kredit első felvétele. (6) A 10 %-os keret terhére számolandó a kreditek második felvétele, illetve minden további kreditfelvétel, amiért a hallgató nem fizet azonnal. (7) Nyolc napos esedékességgel fizetési kötelezettség keletkezik valamely tárgy második és további – bármilyen okból történő – újrafelvételéért [a (6) bekezdésben foglalt kivételtől eltekintve], valamint a 100 %-os keret, illetve a 10 %-os keret kimerítése esetén. (8) A kreditkeretek túllépése esetén a félévente kivetésre kerülő díj a szorgalmi időszak végéig kerüljön kivetésre, legalább 30 napos esedékességgel, melyet a következő félévi regisztrációig teljesíteni kell, ellenkező esetben a hallgató nem tud regisztrálni. A végzős hallgatók esetében az abszolutórium kiadásának feltétele a fizetési kötelezettség teljesítése. | 130. § (1) Az Nftv. 49. § ~~(2)~~ **(2a)** bekezdés~~e~~ **a) pontja** szerinti lehetőségen felüli kurzusok felvételéért (beleértve a bármely ok miatt nem teljesített kurzus újbóli felvételét is) a jelen Szabályzat 58. § (4) bekezdése alapján a hallgató a 2012 szeptembere előtt indult képzések tekintetében kreditenként költségtérítést, a 2012 szeptemberében, valamint azt követen indult képzések tekintetében önköltségrészt fizet. A fizetési kötelezettség alól ~~karközi megállapodás alapján nyújtott képzések tekintetében, valamint~~ a Különös részben meghatározott esetben a dékán mentességet adhat.(2) ~~A kreditenkénti költségtérítési díj, valamint az önköltségrész összegét a képzési és fenntartási támogatás képzési időre vetített teljes összege, valamint a képzési és kimeneti követelményekben előírt kreditmennyiség hányadosa alapján a Szenátus állapítja meg.~~(3) A kreditenkénti költségtérítési díjat, valamint az önköltségrészt attól kezdve kell megfizetni, amikor a hallgató kimerítette a 10%-nyi külön költségtérítés/önköltség, illetve térítési díj fizetés nélküli keretét.(4) A tanulmányaikat 2006. szeptember 1-je előtt, államilag finanszírozott képzésben megkezdett hallgatók tekintetében a) attól a hallgatótól szedhető költségtérítés, akinek az államilag támogatott képzésre beiratkozott féléveinek száma meghaladja a képzési és kimeneti követelményekben előírt képzési időt; b) a hallgatók a költségtérítés megfizetésével nem kerülhetnek hátrányosabb helyzetbe, mint a korábbi kari szabályozás szerinti díjfizetés esetében lennének. A Különös részben e bekezdésben foglalt szabálytól el lehet térni. (5) A 100%-os keret terhére számolandó ~~minden kredit első felvétele.~~**a) a mintatantervben szereplő kurzusok első felvétele, illetve****b) az oklevélszerzéshez előírt kreditértékig a szabadon választható kurzusok első alkalommal történő felvétele.**(6) A 10%-os keret terhére számolandó ~~a kreditek második felvétele, illetve~~ minden további kreditfelvétel, amiért a hallgató nem fizet azonnal. (7) ~~Nyolc napos esedékességgel fizetési kötelezettség keletkezik valamely tárgy második és további – bármilyen okból történő – újrafelvételéért [a (6) bekezdésben foglalt kivételtől eltekintve], valamint a 100 %-os keret, illetve a 10 %-os keret kimerítése esetén~~ (8) ~~A kreditkeretek túllépése esetén a félévente kivetésre kerülő díj a szorgalmi időszak végéig kerüljön kivetésre, legalább 30 napos esedékességgel, melyet a következő félévi regisztrációig teljesíteni kell, ellenkező esetben a hallgató nem tud regisztrálni. A végzős hallgatók esetében az abszolutórium kiadásának feltétele a fizetési kötelezettség teljesítése.~~ | Az Nftv. hivatkozást pontosító rendelkezés.A finanszírozási rendszer alapján nem releváns a karközi megállapodás.A 130. § és a 133. § egymásnak ellentmondó szabályozását összeegyeztető módosítás.A szabályozás célja az Nftv. szabályainak megfelelően meghatározott keretek átvezetése. Az Nftv. 49. § (2a) bekezdés a) pontja mondja ki, hogy 110%-nyi kreditértékű tárgyat külön önköltség, térítési díj fizetése nélkül vehet fel a hallgató. A törvény 81. § (1) bekezdés a) pontja értelmében minden, az oklevélszerzéshez szükséges tárgy (gyakorlat, konzultáció, előadás stb.) felvétele is térítésidíj-mentes. A két jogszabályhely együttes értelmezése alapján került kialakításra a szabályozás. A cél az anyagi jogi szabályok azonos értelmezése. A fizetési kötelezettség keletkezése a (3) bekezdésben és a térítési díjakról szóló rendelkezések között már szabályozott, így a (7) bekezdés megtartása nem indokol.Abban a HKR nem kíván megkötést adni a karok számára, hogy kredittúllépés esetén a hallgatókkal való „elszámolás” mikor történik meg, a tantervek felépítésbeli különbségei miatt az eljárás egységesítése nem reális elvárás. Ez kari hatáskörben eldöntendő kérdés a törvény és a HKR szabályozásának figyelembevételével.  |
| 131. § (1) A költségtérítés/önköltség összegét a hallgató október 15-ig (illetve március 15-ig) köteles befizetni. A költségtérítések/önköltségek befizetésének ütemezését a Különös rész tartalmazza. | 131. § (1) A költségtérítés/önköltség**, valamint az idegennyelvi képzési hozzájárulási díj** összegét a hallgató október 15-ig (illetve március 15-ig) köteles befizetni. A költségtérítések/önköltségek befizetésének ütemezését**, illetve a határidő korábbi időpontban való meghatározását** a Különös rész tartalmazza. | A rendelkezés lehetőséget teremt az egységes határidők korábbra hozására egyes indokolt esetekben a kari különös rendelkezések között. Ilyen igény merült fel pl. a külföldiek számára hirdetett képzések esetén, amely a különös részben szabályozható. Kari igényre az idegennyelvi képzési hozzájárulási díjhoz is javasolt határidő rendelése. |
| 132. § (3) A jelen szakaszban meghatározott átsorolást a kialakított csoporton belül az összesített korrigált kreditindex szerint az Elektronikus Tanulmányi Rendszerben nyilvántartott és az Egyetemen teljesített tanulmányi adatok alapján a tanévet megelőző július 31-ig az Oktatási Igazgatóság végzi el. Az átsoroláshoz szükséges tanulmányi adatok és a mentességre vonatkozó információk az Elektronikus Tanulmányi Rendszerbe történő feltöltését a karoknak a vizsgaidőszakot követő 8. munkanapig el kell végezniük. Az Elektronikus Tanulmányi Rendszerben tárolt adatok egyeztetését, korrekcióját legkésőbb a július 31-ét megelőző harmadik munkanap végéig lehet végezni. | 132. § (3) A jelen szakaszban meghatározott átsorolást ~~a kialakított csoporton belül az összesített korrigált kreditindex~~ **az utolsó két aktív tanulmányi félévének súlyozott tanulmányi átlaga és a képzésen teljesített kreditje** szerint az Elektronikus Tanulmányi Rendszerben nyilvántartott ~~és az Egyetemen teljesített~~ tanulmányi adatok alapján a tanévet megelőző július 31-ig az Oktatási Igazgatóság végzi el. Az átsoroláshoz szükséges tanulmányi adatok és a mentességre vonatkozó információk az Elektronikus Tanulmányi Rendszerbe történő feltöltését**, esetleges korrekcióját** a karoknak **legkésőbb** a vizsgaidőszakot követő ~~8. munkanapig~~ **második hét végéig** el kell végezniük. ~~Az Elektronikus Tanulmányi Rendszerben tárolt adatok egyeztetését, korrekcióját legkésőbb a július 31-ét megelőző harmadik munkanap végéig lehet végezni.~~ | A hatályos szabályozás nem felel meg a 87/2015. (IV. 9.) Korm. rendelet előírásainak. A szabályozás valóban nem követte le a jogszabályi változást, ugyanakkor a számítási algoritmus a súlyozott tanulmányi átlagot veszi alapul, így ez nem okoz számszaki változást. Pontosítás történik továbbá az adminisztratív határidőkben a gyakorlatnak megfelelően. |
| 133. § (3) A jelen Szabályzat 130. §-ban szabályozott kreditenkénti költségtérítési díj és önköltségrész az Nftv. 82. § (1) bekezdése szerinti térítési díj. | 133. § (3) A jelen Szabályzat 130. §-ban szabályozott kreditenkénti költségtérítési díj és önköltségrész az Nftv. 82. § (1) bekezdése szerinti térítési díj**, amelyet** **a) a b) pontban foglaltak kivételével az a kar határoz meg a kancellár egyetértésével, amely a hallgató szakjáért felel,****b) az Nftv. hatálya alá tartozó tanárszakokon a Tanárképző Központ Egyeztető Testülete határoz meg a kancellár egyetértésével.**  | Indokolt eltérő szabályt adni a kredittúlfutás esetén fizetendő önköltségrészt megállapító szervre a § (1) bekezdéséhez képest, mivel a kredittúlfutás esetén nem kerül figyelembe vételre az adott kredit teljesítésének helye. A tanárképzés sajátosságaira tekintettel a karok közös döntése javasolt, amelynek testületi színterét a TKK ET adja. |
| 138. § (2) | 138. § (2) **Az Egyetemen folytatott tanulmányaival összefüggésben nem érheti a hallgatót olyan hátrányos jogkövetkezmény, ami neki nem felróható okból következik be. Nem felróható az az ok sem, ami az Egyetem (oktató) hibájából következik be, és a jelen szabályzat más jogkövetkezményt nem fűz hozzá.** | A hallgatókat védő kiegészítő rendelkezés. |
| TÉRÍTÉSI DÍJAKNftv. 82. § (1) A magyar állami (rész)ösztöndíjjal támogatott képzés keretében a hallgató által térítési díj fizetése mellett igénybe vehető: a) az alap- és mesterképzés tantervében magyar nyelven meghatározott, magyar nyelven oktatott ismereteknek – a hallgató választása alapján – nem magyar nyelven történő oktatása,b) a felsőoktatási intézmény eszközeivel előállított, a felsőoktatási intézmény által a hallgató részére biztosított, a hallgató tulajdonába kerülő dolog (pl. sokszorosított segédletek), c) a felsőoktatási intézmény létesítményeinek (könyvtár, laboratórium, számítástechnikai, sport- és szabadidős létesítmények), eszközeinek használata az ingyenes szolgáltatásokon kívüli körben, d) a kötelező, illetve e törvény alapján a felsőoktatási intézmény által kötelezően biztosítandó mértéken felül felvehető kreditértéket eredményező képzés. | TÉRÍTÉSI DÍJAKNftv. 82. § (1) A magyar állami (rész)ösztöndíjjal támogatott képzés keretében a hallgató által térítési díj fizetése mellett igénybe vehető: a) az alap- és mesterképzés tantervében magyar nyelven meghatározott, magyar nyelven oktatott ismereteknek – a hallgató választása alapján – nem magyar nyelven történő oktatása, ide nem értve azt, ha a **tanterv idegen nyelven kötelezően teljesítendő tanulmányi követelményt tartalmaz,**b) a felsőoktatási intézmény eszközeivel előállított, a felsőoktatási intézmény által a hallgató részére biztosított, a hallgató tulajdonába kerülő dolog (pl. sokszorosított segédletek), c) a felsőoktatási intézmény létesítményeinek (könyvtár, laboratórium, számítástechnikai, sport- és szabadidős létesítmények), eszközeinek használata az ingyenes szolgáltatásokon kívüli körben, d) a kötelező, illetve e törvény alapján a felsőoktatási intézmény által kötelezően biztosítandó mértéken felül felvehető kreditértéket eredményező képzés. | Az Nftv. 2018. évi XC. törvény szerinti módosításának átvezetése. |
| Nftv. 57. § (6) A jogorvoslati kérelem elbírálása során a tényállás tisztázására (…) az általános közigazgatási rendtartásról szóló törvény rendelkezéseit kell megfelelően alkalmazni. (…) Ákr. 62. § [A tényállás tisztázása] (1) Ha a döntéshozatalhoz nem elegendőek a rendelkezésre álló adatok, a hatóság bizonyítási eljárást folytat le. (2) A hatósági eljárásban minden olyan bizonyíték felhasználható, amely a tényállás tisztázására alkalmas. Nem használható fel bizonyítékként a hatóság által, jogszabálysértéssel megszerzett bizonyíték. (3) A hatóság által hivatalosan ismert és a köztudomású tényeket nem kell bizonyítani. (4) A hatóság szabadon választja meg a bizonyítás módját, és a rendelkezésre álló bizonyítékokat szabad meggyőződése szerint értékeli. (5) Törvény vagy kormányrendelet közérdeken alapuló kényszerítő indok alapján, meghatározott ügyekben kötelezővé teheti valamely okirat vagy más irat bizonyítási eszközként történő alkalmazását. 167. § | ~~Nftv. 57. § (6) A jogorvoslati kérelem elbírálása során a tényállás tisztázására (…) az általános közigazgatási rendtartásról szóló törvény rendelkezéseit kell megfelelően alkalmazni. (…)~~ ~~Ákr. 62. § [A tényállás tisztázása]~~ ~~(1) Ha a döntéshozatalhoz nem elegendőek a rendelkezésre álló adatok, a hatóság bizonyítási eljárást folytat le.~~ ~~(2) A hatósági eljárásban minden olyan bizonyíték felhasználható, amely a tényállás tisztázására alkalmas. Nem használható fel bizonyítékként a hatóság által, jogszabálysértéssel megszerzett bizonyíték.~~ ~~(3) A hatóság által hivatalosan ismert és a köztudomású tényeket nem kell bizonyítani.~~ ~~(4) A hatóság szabadon választja meg a bizonyítás módját, és a rendelkezésre álló bizonyítékokat szabad meggyőződése szerint értékeli.~~ ~~(5) Törvény vagy kormányrendelet közérdeken alapuló kényszerítő indok alapján, meghatározott ügyekben kötelezővé teheti valamely okirat vagy más irat bizonyítási eszközként történő alkalmazását.~~ 167. § | Az Nftv. 2018. évi XC. törvénnyel való módosítása a tényállás tisztázásának az általános közigazgatási rendtartásról szóló törvényben (Ákr.) szabályozott jogintézményhez kötését törölte, így a hivatkozás már nem releváns. |
| XIII/A. FEJEZETA SZOMBATHELYI KÉPZÉSI HELYSZÍNRE VONATKOZÓ ELTÉRŐ RENDELKEZÉSEK | ~~XIII/A.~~ **XII/A.** FEJEZETA SZOMBATHELYI KÉPZÉSI HELYSZÍNRE VONATKOZÓ ELTÉRŐ RENDELKEZÉSEK | Technikai pontosítás. |

*3. sz. melléklet*

**Segédlet az eredeti szöveg és a módosítási javaslat összehasonlításához**

**AZ ELTE SZMSZ II. KÖTET A HALLGATÓI KÖVETELMÉNYRENDSZER**

**6. SZÁMÚ MELLÉKLET**

**A DOKTORI SZABÁLYZAT MÓDOSÍTÁSA**

*(kiemelések magyarázata: aláhúzott és bold - új szövegrész, vagy a kihúzásra javasolt szövegrész visszahelyezése; áthúzott – törölni javasoljuk;)*

|  |  |  |
| --- | --- | --- |
| **JELENLEG HATÁLYOS** | **MÓDOSÍTÁSI JAVASLAT** | **INDOKOLÁS** |
| 59. § (2) A kérelmet az értekezés benyújtására előírt határidő lejárta előtt lehet előterjeszteni. A kérelemhez csatolni kell az Nftv. 45. § (2) bekezdésében meghatározott különleges személyes indokokat igazoló dokumentumokat, továbbá a témavezető támogató nyilatkozatát. | 59. § (2) A kérelmet az értekezés benyújtására előírt határidő lejárta előtt lehet előterjeszteni. A kérelemhez csatolni kell ~~az Nftv. 45. § (2) bekezdésében meghatározott különleges személyes indokokat igazoló~~ **a különös méltánylás alkalmazását alátámasztó esetleges** dokumentumokat, továbbá a témavezető támogató nyilatkozatát. | Az Nftv. 53. § (4) bekezdésének – a 2018. évi XC. törvény általi – módosításából fakadó, illetve szövegpontosító javaslat. |

*4. sz. melléklet*

**Segédlet az eredeti szöveg és a módosítási javaslat összehasonlításához**

**AZ ELTE SZMSZ II. KÖTET A HALLGATÓI KÖVETELMÉNYRENDSZER**

**7. SZÁMÚ MELLÉKLET**

**A DUÁLIS KÉPZÉSRE VONATKOZÓ SAJÁTOS RENDELKEZÉSEK**

**MÓDOSÍTÁSA**

*(kiemelések magyarázata: aláhúzott és bold - új szövegrész, vagy a kihúzásra javasolt szövegrész visszahelyezése; áthúzott – törölni javasoljuk;)*

|  |  |  |
| --- | --- | --- |
| **JELENLEG HATÁLYOS** | **MÓDOSÍTÁSI JAVASLAT** | **INDOKOLÁS** |
| 6. § (2) A hallgatónak az első vizsgaalkalmat a félév első két hetében biztosítani kell (meghirdetett vizsgaidőszak alapján). Ha ez a vizsgája sikeres, akkor ebben a félévben felveheti a ráépülő tantárgyat (tantárgyakat).  | 6. § (2) A hallgatónak az első vizsgaalkalmat a félév első ~~két~~ hetében biztosítani kell (meghirdetett vizsgaidőszak alapján). Ha ez a vizsgája sikeres, akkor ebben a félévben felveheti a ráépülő tantárgyat (tantárgyakat).  | A tárgyfelvétel az első hét végéig tart, és ha valaki ennél később teljesítene tárgyat, akkor ráépülő tárgyat nem tudja felvenni. |

1. A rendelkezés a 2019/2020. tanévtől alkalmazandó. [↑](#footnote-ref-1)
2. A rendelkezés a 2019/2020. tanévtől alkalmazandó. [↑](#footnote-ref-2)
3. A rendelkezés a 2019/2020. tanévtől alkalmazandó. [↑](#footnote-ref-3)